Lavoslav Singer
<s>Lavoslav Singer (Bulinac, 1866 - Koncentracijski logor Auschwitz, 1942), austrougarski i jugoslavenski industrijalac koji je imao značajan utjecaj na razvitak Bjelovara.</s><s>Ubijen je za vrijeme Holokausta.</s>

<s>Biografija 
Lavoslav Singer je rođen 1866 godine u selu Bulinac za vrijeme Austrijskog Carstva.</s><s>Potječe iz židovske porodice Josipa (Yosef) Singera.</s><s>Školovan je u najboljim poslovnim školama Austrijskog Carstva.</s><s>Nakon školovanja bio je uključen u industrijsku revoluciju koja je dovela do izgradnje i razvitka tvornica u Bjelovaru.</s><s>Bio je suradnik i ravnatelj u više poduzeća, dok i sam nije postao industrijalac.</s><s>Lavoslav je utjecao na razvoj mlinarske industrije u Bjelovaru, ali i na razvoj ugljenika, vađenje šljunka iz Drave i njegova otpremanja prema velikim gradovima kao iznimno kvalitetnog, a bio je zainteresiran i za vađenje zlata iz Drave.</s><s>Zahvaljujući Lavoslavu Singeru bjelovarski kraj je bio jedan od najvećih izvoznika brašna u srednju Europu i ravnatelj bjelovarskog paromlina.</s><s>Zalaganjem Lavoslava najglasovitije bjelovarsko svratište "K zviezdi" je bilo uređeno i pretvoreno u dioničko društvo.</s><s>Osnutkom Hrvatsko obrtničko-trgovačke banke, 1906 godine, postavljen je za njena predsjednika.</s><s>Lavoslav nije poznavao gradske granice i djelovao je ondje gdje je mogao ostvariti profit.</s><s>Osobito je nastojao preuzeti poslovanje mnogih vodenica na Dravi.</s><s>Lavoslav je bio jedan od vodećih financijera i predstavnik koncesionara koji su izgradili prugu Bjelovar-Garešnica/Grubišno Polje.</s><s>Također je bio jedan od najbogatijih građana Bjelovara.</s><s>Bio je oženjen za Amaliju (Herenshtein) Singer.</s><s>Kao Židovi, Lavoslav i Amalija su tokom Drugog svjetskog rata i Nezavisne Države Hrvatske (NDH) bili prisiljeni nositi žutu Davidovu zvijezdu na svojoj odjeći.</s><s>1942 oboje su bili uhapšeni od strane ustaša i deportirani vlakom u koncentracijski logor Auschwitz gdje su odmah po dolasku bili ubijeni u plinskim komorama.</s><s>Lavoslav je imao 76 godina.</s>

<s>Zanimljivosti 
Lavoslav Singer je 1926 bio naveden među 100 najutjecajnih ljudi Kraljevine Srba, Hrvata i Slovenaca u knjizi Miodraga Savkovića pod naslovom "Zbirka portreta i biografija znamenitih ljudi kraljevstva Srba, Hrvata i Slovenaca".</s>

<s>Reference</s>

<s>Literatura</s>

<s>Biografije, Bjelovar
Jugoslavenski Jevreji
Austrougarski Jevreji
Jugoslavenski poslovni ljudi
Austrougarski poslovni ljudi</s>

